حنان تورک

حنان ترک (    ؛ حنان ٹورک:  7 مارچ 1975 میں پیدا ہوئی) ایک ریٹائر مصری اداکارہ اور بالرینا ہیں۔ ان کا پیدائشی نام حنان حسن عبدالکریم ترک ہے اور انہیں عموما حنانے ٹورک کے نام سے جانا جاتا ہے ۔ وہ دو بھائیوں: حسن اور حسام کی بہن ہیں۔ ان کے والد کی کپڑوں کی اپنی فیکٹری ہے۔

حنان فنون لطیفہ میں اپنے کام کے علاوہ بین الاقوامی چیریٹی اسلامک ریلیف میں عالمی سفیر کی حیثیت سے بھی خدمات انجام دے رہی ہیں۔ اس نے اپنے کیریئر کی شروعات بیلرینا کی حیثیت سے کی تھی اور 1993 میں قاہرہ بیلے انسٹی ٹیوٹ میں اپنی تعلیم مکمل کی۔ اس کے بعد وہ قاہرہ بیلے گروپ کی رکن بن گئیں اور جلد ہی کلاسیکل بیلے گروپ میں چلی گئیں۔

سیرت 
انہوں نے اپنے اداکاری کے کیریئر کا آغاز اس وقت کیا جب مشہور ہدایتکار ، خیری بشارہ نے انہیں دیکھا اور 1991 میں رغبہ متوحشیہ میں نادیہ الگندی کے ساتھ اداکاری کے موقع کی پیش کش کی۔ اس کے بعد، نوجوان بالرینا کا سفر شروع ہو گیا اور انہیں ٹیلی ویژن سیریز "بیرو صبا" میں ہدایتکار نور ال دیمردش کے ساتھ اپنا اگلا کردار مل گیا۔ 1993 میں ، انہیں سلور اسکرین پر ایک اور کردار کی پیش کش ہوئی۔ ان پر قسمت اس وقت مہربان ہوءی جب انہیں مشہور ڈائریکٹر یوسف چاہینی نے 1994 میں المہاجر میں کام کے لئے منتخب کیا۔

2005 میں لبنانی ہدایت کار جوسلین صاب کی فلم "دنیا" ریلیز ہوئی ، جس میں حنان نے مرکزی کردار ادا کیا تھا۔ فلم مرکزی کردار دنیا کے اردگرد گھومتی ہے، جو ایک بیلے ڈانسر اور شاعر ہے۔ جب یہ فلم 2005 کے قاہرہ انٹرنیشنل فلم فیسٹیول میں نشر ہوئی، تو اس نے ان لوگوں کے مابین تفریق ڈال دی، کچھ لوگ جنہوں نے فلم کی دانشورانہ آزادی اور خواتین کے ختنے کے خلاف اس کے موقف کی حمایت کی، اور دوسرے وہ لوگوں جنہوں نے فلم کے مرکزی کردار کی رقص کے ذریعہ اپنے آپ جسمانی طور پر ظاہر کرنے کی  خواہش سے اختلاف کیا۔ یہ بھی متنازعہ تھا کہ قاہرہ کی کچی آبادیوں میں اتنے سارے مناظر فلمائے گئے تھے جو مصر کی بین الاقوامی تاثر کو داغدار کرنے کے حوالے سے دیکھے جا سکتے ہیں۔ خاص طور پر یہ فلم مصر میں خواتین کی ختنہ کی روایت کو ظاہر کرنے کی وجہ سے متنازعہ رہی۔ اسے یورپ میں خوب پزیرائی ملی۔

ریٹائرمنٹ 
حنان تورک نے رمضان سیزن 2012 کے دوران اداکاری چھوڑ دی۔ اداکاری چھوڑنے کے بعد سے وہ صرف مصری کارٹون فلموں اور سیریز میں اپنی آواز کے ذریعے حصہ لیتی ہیں۔

حوالہ جات 

اکیسویں صدی کی مصری اداکارائیں
بیسویں صدی کی مصری اداکارائیں
مصری مسلم
بقید حیات شخصیات
1975ء کی پیدائشیں
مصری ٹیلی ویژن اداکارائیں
مصری فلمی اداکارائیں
مصری اداکارائیں
Short description is different from Wikidata
مصری بیلے رقاصائیں